Na temelju članka 23. Statuta Nacionalnog centra za vanjsko vrednovanje obrazovanja (,,Narodne novine" broj 61/22, 81/23, 63/24, 92/25) Upravno vijeće na svojoj 6. sjednici odrzanoj dana 15. srpnja 2026. godine usvojilo je      

POSLOVNlK
O RADU UPRAVNOGA VIJEĆA
NACIONALNOG CENTRA ZA VANJSKO VREDNOVANJE OBRAZOVANJA

                                   I.   OPĆE ODREDBE
Članak 1.
Ovim poslovnikom uređuje se način rada Upravnog vijeća Nacionalnog centra za vanjsko vrednovanje obrazovanja (u daljnjem tekstu: Upravno vijeće).
Članak 2.
Odrebe ovoga poslovnika obvezatne su za predsjednika i članove Upravnog vijeća te ostale osobe koje sudjeluju u radu Upravnoga vijeća.
Članak 3.
Upravno vijeće je tijelo upravljanja Nacionalnim centrom za vanjsko vrednovanje obrazovanja s pravima i odgovonostima utvrđenim Zakonom o Nacionalnom centru za vanjsko vrednovanje obrazovanja i Statutom.
Članak 4.
Izrazi koji se koriste u ovom Poslovniku, a imaju rodno značenje, koriste se neutralno i odnose se jednako na muški i ženski rod.

II. PREDSJEDNIK I ČLANOVl UPRAVNOGA VIJEĆA
Članak 5.
Predsjednik Upravnoga vijeća organizira i rukovodi radom Upravnog vijeća i u tu svrhu:
· saziva i rukovodi sjednicama Upravnoga vijeća
· predlaže dnevni red sjednica
· formulira prijedloge zaključaka i odluke te ih stavlja na glasovanje
· utvrđuje i proglašava rezultate glasovanja
· potpisuje akte koje donosi Upravno vijeće.
Članak 6.
Članovi Upravnoga vijeća imaju pravo i dužnost:
· biti nazočni na sjednicama Upravnog vijeća
· sudjelovati u raspravi i odlučivanju
· biti obaviješteni o radu Centra
· predlagati odluke i zaključke
· u iznimnim slučajevima rnogu dostaviti rnišljenje i očitovanje o pojedinirn pitanjima u pisanom obliku i zahtijevati da se takvo mišljenje i očitovanje unese u zapisnik.
III. KONSTITUIRAJUĆA SJEDNICA I RAD UPRAVNOGA VIJEĆA
Članak 7.
Predsjednik Upravnog vijeća, nakon imenovanja Upravnog vijeća, saziva konstituirajuću sjednicu. 
Nakon konstituiranja Upravnog vijeća, a na jednoj od prvih sjednica, usvaja se Poslovnik o radu Upravnog vijeća.
Članak 8.
Upravno vijeće radi po utvrđenom dnevnom redu. 
Dnevni red se smatra utvrđenim ako se za njega izjasni većina od ukupnog broja članova.
Upravno vijeće odlučuje na sjednicama većinom glasova ukupnog broja članova.
Sjednice Upravnoga vijeća se sazivaju najmanje jednom u tri rnjeseca.
U slučaju spriječenosti predsjednika, Upravno vijeće može sazvati osoba koju ovlasti predsjednik. 
Upravno vijeće pravovaljano raspravlja i odlučuje kada su na sjednici nazočna najmanje četiri člana.
Sjednice se održavaju u sjedištu Nacionalnog centra za vanjsko vrednovanje obrazovanja, a članovi Upravnog vijeća mogu mogu nazočiti uživo i putem videoveze.
Poziv za sjednicu, s prijedlogom dnevnoga reda i prilozima dostavlja se članovima elektroničkom poštom najmanje pet dana prije održavanja sjednice.
Iznimno, iz opravdanih razloga, sjednice se mogu sazvati i u kraćem roku.
Članak 9.
Sjednice Upravnog vijeća mogu se održavati i izjašnjavanjem putem elektroničke pošte.
Održavanje sjednica na način iz prethodnog stavka u pravilu se primjenjuje u hitnim slučajevima, kad bi čekanje sazivanja redovne sjednice moglo prouzrociti štetu iii propuštanje kakve koristi.
Članak 10.
Upravno vijeće donosi odluke javnim glasovanjem.
U slučaju održavanja sjednice izjašnjavanjem putem elektroničke pošte, članovi su dužni izjasniti se u pogledu predloženih akata u određenom roku, nakon kojega predsjednica utvrđuje rezultate glasovanja.

                                  IV.  POVJERENSTVA
Članak 11.
Upravno vijeće svojom odlukom imenuje povjerenstva radi rješavanja određenih pitanja iz svoje nadležnosti.
Članovi povjerenstva se imenuju iz reda zaposlenika Centra ili iz reda stručnjaka izvan Centra.
                                         V. ZAPISNIK
Članak 12.
O radu Upravnog vijeća vodi se zapisnik.
Zapisnik vodi osoba koju predloži ravnatelj Centra i ovlasti je predsjednik Upravnog vijeća. U zapisnik se unosi:
· redni broj sjednice
· datum održavanja sjednice
· ime i prezime nazočnih i odsutnih članova Upravnog vijeća
· ime i prezime nazočnih osoba koje nisu članovi Upravnoga vijeća
· ime i prezime zapisničara
· utvrđen dnevni red
· odluke i zaključci po svakoj točki dnevnog reda s rezultatima glasovanja
· ime i prezime osoba koje su raspravljale
· bitan sadržaj rasprave pojedinog sudionika ako iz nje proizlazi prijedlog odluka iii zaključka.
Sastavni dio zapisnika mogu biti izvješća i drugi prilozi u pisanom, tonskom i video obliku.
Članak 13.
Zapisnik se izrađuje u roku od osam dana od održavanja sjednice i dostavlja se članovima Upravnoga vijeća s prilozima za sljedeću sjednicu.
Zapisnik s prethodne sjednice se u pravilu prihvaća na prvoj sljedećoj sjednici.
Svaki član Upravnoga vijeća ima pravo iznijeti primjedbe na zapisnik. Ako se primjedbe prihvate, u zapisnik se unosi odgovarajuća izmjena.
Usvojeni zapisnik potpisuje predsjednik Upravnoga vijeća i zapisničar te se takav u elektroničkom obliku dostavlja svim članovima Upravnoga vijeća.
Svaki akt koji donese Upravno vijeće prilaze se uz zapisnik.
Zapisnik sa svim prilozima čuva se u pismohrani Centra kao dokument trajne vrijednosti.
Članak 14.
Pozivi na sjednice, pojedine odluke, zaključci i akti objavljuju se na mrežnoj stranici, sukladno Zakonu o pravu na pristup informacijama.
Članak 15.
[bookmark: _GoBack]Na mrežnim stranicama objavljuju se informacije o mogućnosti neposrednog uvida u rad Upravnog vijeća odnosno prisustvovanja zainteresiranih građana sjednicama Upravnog vijeća.
Članak 16.
Predsjednik i članovi Upravnog vijeća ostvaruju pravo na mjesečnu naknadu za rad koja se utvrđuje posebnom odlukom.


VI. PRIJELAZNE I ZAVRŠNE ODREDBE
Članak 17.
Izmjene i dopune ovoga Poslovnika donose se na isti način kao i ovaj Poslovnik.

Članak 18.
Stupanjem na snagu ovog Poslovnika stavlja se izvan snage Poslovnik KLASA: 030-02/14-01/01, URBROJ: 437/1-14-1 od 26. veljače 2014. godine.
Ovaj Poslovnik stupa na snagu danom objave na mrežnim stranicama Centra.

